Den Vest-Sjællandske Avis, 1821-07-24
Et Østerrigsk Handelskib har den 2den Julii bragt Efterretningen til Triest om, at Castellet i Patras har overgivet sig til Grækerne. Disse havde med 14 Skibe angrebet den Tyrkiske Escadre, som laae for Anker i Havnen og erobret alle Skibene ved Entring efter en Fægtning som varede i 4 Timer; alle faste Pladser paa Morea og selve Hovedstaden Tripolizza skulle være gaaede over til Grækerne ved Capitulation, og Fæstningen i Athen skal være nærved at giøre det samme, ifølge Lord Listons Beretning; den beleires af en Græker ved Navn Demetrios Zographa, som har faaet 5 Kanoner og megen Amunition og Vaaben af Hydrioterne; han udvider megen Maadehold mod Tyrkerne; men disse have ogsaa bragt med sig ind i Castellet den Græske Biskop og nogle af de anseeligste Jndvaanere, forat de kunne tiene til Gidsler. - J Albanien begynder den Tyrkiske Armee, som endnu beleirer Janina at adsprede sig, da den trænges fra alle Sider. Tyrkerne holde sig i Castellerne i Arta og Prevesa; men ere der indsluttede, store Bevægelser og Uordener finde forresten Sted i dette Land og i de tilstødende Provinser. Den Tyrkiske Gouverneur i Salonich, Macedoniens Hovedstad, holder endnu Roligheden der ved lige, uagtet Janitscharerne vilde gierne fare løs paa Grækerne, især da Efterretningen kom dertil, at Grækerne havde borttaget 4 Tyrkiske Skibe og da 10 Tyrker bleve dræbte i en Fægtning og Resten tog Flugten til denne Stad. - Efterretninger fra Odessa af 22de Juni melde: at den Flaade, som i denne Maaned var udløben fra Constantinopel, og som Porten havde udrustet med store Omkostninger, er bleven anfaldet af Grækerne i Nærheden af Mitylene, og at den største Deel er bleven taget af dem. To Fregatter, fleere Cuttere og andre Fartøier faldt i Grækernes Hænder, og Resten tog Flugten til Søen Marmora. Orlogskibet, som havde ledsaget Flaaden ankom med denne sørgelige Efterretning og den elendigste Tilstand i Havnen ved Constantinopel. – Siden dette Nederlag er bleven der bekiendtgjort, er Tyrkernes Raserie steget til den høieste Grad. At myrde, skiære Hovedet af og hænge, falder nu Tyrkerne alt for langsomt; de bringe nu Grækerne sammen i heele Flokke, hudflette dem paa det grusomste, klæde dem nøgen af, binde dem sammen og sende dem paa smaae Fartøier ud paa Søen Marmora, hvor de kastes ud i Vandet. To Græske Biskopper og 4 Præster ere nyeligen blevne henrettede, og 150 Jomfruer af de ædelste Græske Familier, hvoriblandt 2 Princesser Morusi og Maurojeni ere for en Betaling af en Tyrkisk Daler givne paa Torvet aabenlyst til Priis for Pøbelen, og hvem kan beskrive de Rædselscener, som passere inde i de Græste Huuse. 51 Præster som forrettede Gudstienesten ere blevne myrdede og deres Liig lemlæstede paa det græsseligste. Der er ankommen et Brev til Hamborg fra en Mand, som har været Øienvidne til disse Optrin. - 2000 Grækere og 150 andre Christne ere blevne myrdede i Constantinopel. Man kan ikke undre sig over, at Sultanen ikke gjør en Ende paa disse Blodscener; thi man bemærker med Føie, at siden Janitscharerne ere blevne optagne i Divanet, saa har han ingen Magt meere, det er egentlig Janitschar Agaen, som regierer, og Sultanens Stilling er omtrent den samme som Deyens i Algier, han er i sine Soldaters Hænder. Den Engelske Ambassadeur behandles endnu med Agtelse, da man troer at England og Frankerige ikke vil tillade Portens Undergang. - En Russisk Escadre udrustes i største Hast i det sorte Hav. -